«Կարնեգի Եվրոպա» հետազոտական կենտրոնում Փաշինյանը ներկայացրեց Հայաստանի զարգացման իր տեսլականը: Մասնավորապես նա հայտարարեց, որ նոր կառավարությունը ձեռնարկելու է անհրաժեշտ բոլոր քայլերը, որպեսզի արմատախիլ արվեն երկրի զարգացումը դանդաղեցնող բոլոր խոչընդոտները: Նա շեշտեց, որ կոռուպցիայի բոլոր ձևերի դեմ պայքարն օրակարգային առաջնահերթություն է: «Այսօր նախկինում արտոնյալ կարգավիճակ ունեցած անձինք զգում են արդարադատության ողջ խստությունը: Բոլոր գործերի քննությունները կիրականացվեն խստորեն՝ համաձայն օրենքի»,- նշեց նա: